چوواش تورکجه‌سی

چوواش تورکجه‌سی یا چوواشچا (چوواشچا: Чӑвашла / چاواشلا؛ Чăваш чĕлхи/ چاواش چلخی)، روسیا فدراسیونو’نون اورتا کسیمینده، اورال داغلاری’نین باتی‌سیندا دانیشیلان چاغداش دؤنم تورک یازی دیل‌لریندن بیری‌دیر. تورک دیل‌لری‌نین اوغور-بولغار قروپو گؤبگیندن وارلیغینی قوروموش تک دیل‌دیر. چوواشچا، چوواشلارین آنادیلی و چوواشیستان’ین رسمی دیلیدیر. یاخلاشیق ایکی میلیون کیشی طرفیندن دانیشیلیر. ۲۰۰۲ وئریلرینه‌ گؤره چوواشیستان’دا بو دیلی دانیشان نوفوسون ۹۲% ائتنیک اولاراق چوواش، ۸%’ی ایسه باشقا ائتنیک کؤکن‌لی‌دیر. 

چوواشچا، مدرسه‌لرده اگیتیم دیلی اولماسینا و مئدیادا قوللانیلماسینا قارشین، روسجانین یایقین ایش‌لَنمه‌سینه گؤره تهلوکه آلتیندا اولان بیر دیلدیر.

وولقا دیرسگینده‌کی قازان'دا، ایلریده -تاتارلار و باشقیرلار آراسیندا داغیلمیش اولاراق- وولقا و اورال آراسینداکی بؤلگه‌ده، نیسبتاً آز اولان سایی‌لارینا باخمایاراق (۱۹۵۹ ساییمینا گؤره ۱.۴۷۰.۰۰۰) دیل بیلیم و اتنولوژی آچی‌سیندان ان ایلگی چکیجی و ان اؤنملی تورک ائل‌لریندن بیری اولان چوواشلار (چاواش) یاشار. آیریم‌لی اتنیک اؤزل‌لیک‌لری، هابئله آغیز اؤزل‌لیک‌لرینه گؤره چوواشلار ایکی آنا قوروپا آیریلیرلار: قوزمودم'ژانسک، چبوقساری، ژادرین و قورمیش قصبه‌لرینده یوخاری چوواشلار (ویریال < *وز ائل " یوخاری مملکت، یوخاری خالق " ) و آشاغی چوواشلار (اناتری < *ئنت ôئگی ؟ 'اشاغیدا [وولقا و دوامیندا] اولانلار')، آیریجا، اؤزللیکله وولقا قیییسی داغلاری بویونجا جیویل'سک'دن، تِتیوشی اۆزریندن اولیانوفسک (اسکی سیمبیرسک، ستپ چوواشلارینین مرکزی) بؤلگه‌سینه‌ کیمی اولان یئرده‌کی ستپ چوواشلاری اؤنمل قایده‌دیلمه‌لیدیر. 

 قایناق 
 تورکیه تورکجه‌سی ویکی پدیاسی.

Category:Chuvash language
بؤلمه:التصاقی دیللر
Category:Chuvash people
بؤلمه:روسیه دیللری
Category:Vowel-harmony languages
بؤلمه:اوغور دیللری